**Kontrolná činnosť**

**hlavného kontrolóra za rok 2016**

 Kontrolná činnosť v roku 2016 bola vykonávaná v súlade so zákonom č. 369/1990 Zb. o obecnom zriadení v znení neskorších predpisov a zákonom č. 357/2015 Z.z. o finančnej kontrole a audite a o zmene a doplnení niektorých zákonov.

Na základe Plánu kontrolnej činnosti na I.polrok 2016, schváleného uznesením mestského zastupiteľstva č. 203/2016/10 dňa 16.02.2016 a Plánu kontrolnej činnosti na II.polrok 2016, schváleného uznesením mestského zastupiteľstva č. 300/2016/14 dňa 27.09.2016 v znení uznesenia č. 345/2016/16 zo dňa 06.12.2016 boli vykonané nasledovné kontroly:

* Kontrola plnenia opatrení prijatých na základe výsledkov kontroly ukončeného v dňoch 13.01.2016 v Zariadení pre seniorov v Dunajskej Strede – ukončená Správou o výsledku kontroly č. 2016/1,
* Kontrola evidencie a vybavovania sťažností a petícií na Mestskom úrade Dunajská Streda – ukončená Správou o výsledku kontroly č. 2016/2,
* Kontrola pokladničných operácií na Mestskom úrade Dunajská Streda – ukončená Správou o výsledku kontroly č. 2016/3,
* Kontrola plnenia uznesení mestského zastupiteľstva, prijatých v II.polroku 2015 – ukončená Správou o výsledku kontroly č. 2016/4,
* Kontrola príjmov z úhrad za poskytovanie opatrovateľskej služby – ukončená Správou o výsledku kontroly č. 2016/5,
* Kontrola tvorby a použitia sociálneho fondu na Mestskom úrade Dunajská Streda – ukončená Správou o výsledku kontroly č. 2016/6,
* Kontrola vyúčtovania dotácií v oblasti telesnej kultúry a športu poskytnutých z rozpočtu mesta v zmysle uznesenia č. 82/2015/5 zo dňa 28.04.2015 – ukončená Správou o výsledku kontroly č. 2016/7,
* Kontrola dodržiavania Všeobecne záväzného nariadenia 2/2015 zo dňa 10. februára 2015 o určení výšky dotácie na prevádzku a mzdy na žiaka základnej umeleckej školy, dieťa materskej školy a dieťa školského zariadenia so sídlom na území mesta Dunajská Streda na rok 2015 – ukončená Správou o výsledku kontroly č. 2016/9,
* Kontrola vykonávania základnej finančnej kontroly podľa zákona č. 357/2015 Z.z. o finančnej kontrole a audite a o zmene o doplnení niektorých zákonov na Mestskom úrade Dunajská Streda – ukončená Správou o výsledku kontroly č. 2016/10,
* Kontrola poskytnutia zliav držiteľom vernostnej karty vykonaná na Základnej škole Smetanov háj v Dunajskej Strede – ukončená Správou o výsledku kontroly č. 2016/11/1,
* Kontrola poskytnutia zliav držiteľom vernostnej karty vykonaná na Základnej škole Zoltána Kodálya s vyučovacím jazykom maďarským v Dunajskej Strede – ukončená Správou o výsledku kontroly č. 2016/11/2,
* Kontrola poskytnutia zliav držiteľom vernostnej karty vykonaná na Základnej škole Ármina Vámbéryho s vyučovacím jazykom maďarským v Dunajskej Strede – ukončená Správou o výsledku kontroly č. 2016/11/3,
* Kontrola poskytnutia zliav držiteľom vernostnej karty vykonaná na Základnej škole Gyulu Szabóa s vyučovacím jazykom maďarským v Dunajskej Strede – ukončená Správou o výsledku kontroly č. 2016/11/4,
* Kontrola poskytnutia zliav držiteľom vernostnej karty vykonaná na Základnej škole Jilemnického ul. v Dunajskej Strede – ukončená Správou o výsledku kontroly č. 2016/11/5,
* Kontrola poskytnutia zliav držiteľom vernostnej karty vykonaná v Centre voľného času v Dunajskej Strede – ukončená Správou o výsledku kontroly č. 2016/11/6,
* Kontrola dodržiavania ustanovení zákona NR SR č. 184/1999 Z.z. o používaní jazykov národnostných menšín na Mestskom úrade – ukončená Správou o výsledku kontroly č. 2016/12,
* Kontrola hospodárenia s verejnými prostriedkami v Mestskom kultúrnom stredisku Benedeka Csaplára – ukončená Správou o výsledku kontroly č. 2016/13,
* Kontrola výkonu zimnej údržby pozemných komunikácií – odhrňovanie snehu, posyp vozoviek, ručné čistenie priechodov pre chodcov a plnenia opatrení prijatých na základe výsledkov kontroly ukončeného dňa 16.02.2016 v spoločnosti Municipal Real Estate Dunajská Streda, s.r.o. – ukončená Správou o výsledku kontroly č. 2016/14,
* Kontrola plnenia opatrení prijatých na základe výsledkov kontrol ukončených v dňoch 13.01.2016 a 26.01.2016 na Mestskom úrade – ukončená Správou o výsledku kontroly č. 2016/15 a
* Kontrola plnenia uznesení mestského zastupiteľstva, prijatých v I.polroku 2016 – ukončená Správou o výsledku kontroly č. 2016/16.

Na základe uznesenia mestského zastupiteľstva č. 38/591/2014 zo dňa 11.02.2014 bola vykonaná kontrola verejných obchodných súťaží vyhlásených v období od 01.01.2016 do 30.11.2016, kontrola bola ukončená Správou o výsledku kontroly č. 2016/8.

Za rok 2016 bolo vykonaných spolu 21 kontrol, z toho pri 8-ich kontrolách neboli zistené nedostatky a pri 13-ich kontrolách boli zistené nedostatky.

Prierezová štruktúra uskutočnených kontrol je nasledovná:

* 12 kontrol na mestskom úrade, z toho pri 6-ich kontrolách neboli zistené nedostatky a pri 6-ich kontrolách boli zistené nedostatky,
* 7 kontrol v rozpočtových organizáciách mesta (Zariadenie pre seniorov, 5 základných škôl a centrum voľného času), z toho pri 1-nej kontrole neboli zistené nedostatky a pri 6-ich kontrolách boli zistené nedostatky,
* 1 kontrola v príspevkovej organizácii mesta (Mestské kultúrne stredisko Benedeka Csaplára), kontrolou boli zistené nedostatky a
* 1 kontrola v obchodnej spoločnosti (Municipal Real Estate Dunajská Streda, s.r.o.), kontrolou neboli zistené nedostatky.

Kontroly boli zamerané predovšetkým na dodržiavanie ustanovení zákonov:

* č. 9/2010 Z. z. o sťažnostiach v znení neskorších predpisov,
* č. 85/1990 Zb. o petičnom práve v znení neskorších predpisov,
* č. 152/1994 Z.z. o sociálnom fonde v znení neskorších zmien a doplnkov
* č. 369/1990 Zb. o obecnom zriadení v znení neskorších predpisov,
* č. 357/2015 Z.z. o finančnej kontrole a audite a o zmene o doplnení niektorých zákonov,
* č. 523/2004 Z.z. o rozpočtových pravidlách verejnej správy a o zmene a doplnení niektorých zákonov v znení neskorších predpisov
* č. 431/2002 Z.z o účtovníctve v znení neskorších predpisov,
* č. 184/1999 Z.z. o používaní jazykov národnostných menšín v znení neskorších predpisov,
* č. 138/1991 Zb. o majetku obcí v znení neskorších predpisov,
* Zákonníka práce v znení neskorších predpisov,
* č. 513/1991 Zb. Obchodný zákonník v znení neskorších predpisov

a

na dodržiavanie ustanovení Všeobecne záväzného nariadenia č. 4/2014 zo dňa 08.04.2014 o rozsahu a bližších podmienkach poskytovania terénnych sociálnych služieb a o úhrade za poskytované terénne sociálne služby v znení neskorších zmien, Všeobecne záväzného nariadenia č. 1/2015 zo dňa 10.02.2015 o podmienkach poskytovania dotácií z rozpočtu mesta právnickým osobám a fyzickým osobám – podnikateľom pôsobiacim na území mesta Dunajská Streda, Všeobecne záväzného nariadenia 2/2015 zo dňa 10. februára 2015 o určení výšky dotácie na prevádzku a mzdy na žiaka základnej umeleckej školy, dieťa materskej školy a dieťa školského zariadenia so sídlom na území mesta Dunajská Streda na rok 2015, Všeobecne záväzného nariadenia mesta Dunajská Streda č. 21/2015 zo dňa 24. novembra 2015 o určení výšky príspevku na čiastočnú úhradu nákladov v školách a v školských zariadeniach v zriaďovateľskej pôsobnosti mesta Dunajská Streda, Zásad vydávania a používania Vernostnej karty Mesta Dunajská Streda a Internej smernice č. 01/2016 – Obeh účtovných dokladov a vykonávanie finančnej kontroly v podmienkach mesta Dunajská Streda

Kontrolné zistenia vyplývajúce z vykonaných kontrol možno rozdeliť do nasledovných oblastí:

* kontrolné zistenia týkajúce sa porušenia príslušných ustanovení zákona č. 9/2010 Z. z. o sťažnostiach v znení neskorších predpisov v oblasti oznámenia výsledku prešetrenia sťažnosti,
* kontrolné zistenia týkajúce sa porušenia príslušných ustanovení zákona č. 152/1994 Z.z. o sociálnom fonde v znení neskorších zmien a doplnkov v oblasti tvorby sociálneho fondu,
* kontrolné zistenia týkajúce sa porušenia príslušných ustanovení zákona č. 357/2015 Z.z. o finančnej kontrole a audite v oblasti vykonania predbežnej finančnej kontroly,
* kontrolné zistenia týkajúce sa porušenia príslušných ustanovení zákona č. 184/1999 Z.z. o používaní jazykov národnostných menšín v oblasti používania maďarského jazyka v úradnom styku a informovania verejnosti v maďarskom jazyku,
* kontrolné zistenia týkajúce sa porušenia príslušných ustanovení zákona č. 431/2002 Z.z o účtovníctve v oblasti vykonania inventarizácie,
* kontrolné zistenia týkajúce sa porušenia príslušných ustanovení Všeobecne záväzného nariadenia č. 1/2015 v oblasti použitia a vyúčtovania dotácií,
* kontrolné zistenia týkajúce sa porušenia príslušných ustanovení Všeobecne záväzného nariadenia č. 21/2015 a Zásad vydávania a používania Vernostnej karty Mesta Dunajská Streda v oblasti poskytnutia zľavy držiteľom vernostnej karty a
* kontrolné zistenia týkajúce sa porušenia príslušných ustanovení Internej smernice č. 01/2016 v oblasti bezpečnej manipulácie s hotovosťou.

V Dunajskej Strede, 15.02.2017 Ing. Zoltán Fekete

 hlavný kontrolór